CELEX: 62011TN0228
Language: mt
Date: 2011-04-26 00:00:00
Title: Kawża T-228/11 P: Appell ippreżentat fis- 26 ta’ Apríl 2011 minn Florence Barbin mis-sentenza mogħtija fil- 15 ta’ Frar 2011 mit-Tribunal għas-Servizz Pubbliku fil-Kawża F-68/09, Barbin vs Il-Parlament

16.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 211/26
            
         Appell ippreżentat fis-26 ta’ Apríl 2011 minn Florence Barbin mis-sentenza mogħtija fil-15 ta’ Frar 2011 mit-Tribunal għas-Servizz Pubbliku fil-Kawża F-68/09, Barbin vs Il-Parlament
   (Kawża T-228/11 P)
   2011/C 211/56
   Lingwa tal-kawża: il-Franċiż
   
      Partijiet
   
   
      Appellanti: Florence Barbin (Lussemburgu, il-Lussemburgu) (rappreżentanti: S. Orlandi, A. Coolen, J.-N. Louis, É. Marchal, D. Abreu Caldas, avukati)
   
      Appellat: Il-Parlament Ewropew
   
      Talbiet
   
   L-appellanti titlob lill-Qorti Ġenerali jogħġobha:
   
               —
            
            
               tiddikjara u tiddeċiedi,
               
                           —
                        
                        
                           is-sentenza tat-Tribunal għas-Servizz Pubbliku tal-15 ta’ Frar 2011 (Kawża F-68/09, Barbin vs Il-Parlament), li tiċħad l-azzjoni tar-rikorrenti, hija annullata;
                        
                     
         
               —
            
            
               tiddeċiedi permezz ta’ dispożizzjonijiet ġodda,
            
         
               —
            
            
               tiddikjara u tiddeċiedi,
               
                           —
                        
                        
                           id-deċiżjoni tal-10 ta’ Novembru 2008, li r-rikorrenti ma tiġix promossa għall-grad AD12 matul il-proċedura ta’ promozzjoni tal-2006, hija annullata;
                        
                     
                           —
                        
                        
                           tikkundanna lill-Parlament għall-ispejjeż.
                        
                     
         
      Aggravji u argumenti prinċipali
   
   Permezz ta’ dan l-appell, l-appellanti titlob l-annullament tas-sentenza tat-Tribunal għas-Servizz Pubbliku tal-15 ta’ Frar 2011, mogħtija fil-Kawża F-68/09, Barbin vs Il-Parlament, li permezz tagħha t-Tribunal għas-Servizz Pubbliku ċaħad ir-rikors tagħha li kellu bħala suġġett l-annullament tad-deċiżjoni tal-Parlament Ewropew, tal-10 ta’ Novembru 2008, li r-rikorrenti ma tiġix promossa għall-grad AD12 fil-proċedura ta’ promozzjoni tal-2006.
   Insostenn tal-appell tagħha, l-appellanti tinvoka żewġ aggravji bbażati fuq:
   
               —
            
            
               żball ta’ liġi, sa fejn it-Tribunal għas-Servizz Pubbliku kkunsidra b’mod żbaljat li l-Parlament ma wettaqx żball manifest ta’ evalwazzjoni meta ddeċieda, minn naħa, li dan tal-aħħar ma kienx marbut josserva r-regoli interni dwar l-evalwazzjoni u dwar il-promozzjoni u, min-naħa l-oħra, li dan seta’ legalment jippromwovi uffiċjali li għandhom inqas punti ta’ mertu mir-rikorrenti fuq il-bażi ta’ raġunijiet li jmorru kontra s-sistema ta’ paragun tal-merti rispettivi tal-uffiċjali intitolati għal promozzjoni kif stabbilit bid-deċiżjonijiet tal-uffiċċju u tas-Segretarjat Ġenerali tal-Parlament Ewropew;
            
         
               —
            
            
               ksur tal-prinċipju ta’ trattament ugwali kif ukoll tal-obbligu tal-Parlament li jagħti prova tan-nuqqas ta’ kull diskriminazzjoni mġarrba mir-rikorrenti minħabba l-eżerċizzju tad-dritt tagħha għal leave parentali.